A vastag- és végbéldaganat okozta országos epidemiológiai és egészségbiztosítási betegségteher Magyarországon
Authors: Kívés Zsuzsanna , Endrei Dóra , Elmer Diána , Csákvári Tímea , Kajos Luca Fanni , Boncz Imre , Mangel László , Mihály-Vajda Réka 
Published: March 2021

Összefoglaló.
Bevezetés: Magyarországon a vastag- és a végbéldaganat mindkét
nem esetében a harmadik leggyakoribb daganatos megbetegedés és a második
leggyakoribb halálok. Célkitűzés: Elemzésünk célja volt a
vastag- és végbéldaganat okozta éves epidemiológiai és egészségbiztosítási
betegségteher meghatározása Magyarországon. Adatok és
módszerek: Az adatok a Nemzeti Egészségbiztosítási Alapkezelő
(NEAK) finanszírozási adatbázisából származnak, és a 2018. évet fedik le. A
daganat típusait a Betegségek Nemzetközi Osztályozása (BNO, 10. revízió)
szerinti C18-as, C19-es, C20-as, C21-es, D010–D014-es és D12-es kóddal
azonosítottuk. Meghatároztuk az éves betegszámokat korcsoportos és nemek
szerinti bontásban, a prevalenciát 100 000 lakosra, az éves egészségbiztosítási
kiadásokat valamennyi ellátási formára és daganattípusra vonatkozóan.
Eredmények: A vastag- és végbéldaganatok kezelésére a NEAK
21,7 milliárd Ft-ot (80,2 millió USD; 68,0 millió EUR) költött 2018-ban. A
költségek 58,0%-át az aktívfekvőbeteg-szakellátás költségei teszik ki. Az
összköltségek megoszlása szerint a legmagasabb költségek a férfiaknál (4,98
milliárd Ft) és a nőknél (3,25 milliárd Ft) is a 65–74 éves korcsoportban
figyelhetők meg. A legnagyobb betegszámot a járóbeteg-szakellátás esetében
találtuk: 88 134 fő, ezt a háziorvosi ellátás (55 324 fő) és a CT, MRI (28 426
fő) követte. A vastagbél rosszindulatú daganata esetében az egy betegre jutó
aktívfekvőbeteg-kassza alapján az éves egészségbiztosítási kiadás 1,206 millió
Ft (4463 USD/3782 EUR) volt a férfiak és 1,260 millió Ft (4661 USD/3950 EUR) a
nők esetében. Következtetés: Hazánkban az
aktívfekvőbeteg-szakellátás bizonyult a fő költségtényezőnek, mely magában
foglalja az onkoterápiás gyógyszeres költségeket is. Orv Hetil. 2021; 162(Suppl
1): 14–21.

Summary.
Introduction: Colorectal cancer is the third most common type
of cancer and the second most common cause of mortality in Hungary in both
sexes. Objective: The aim of our study was to determine the
annual epidemiological disease burden and health insurance cost of colorectal
cancer in Hungary. Data and methods: Data were derived from the
financial database of the National Health Insurance Fund Administration (NHIFA)
of Hungary for the year 2018. Types of cancer were identified with the following
codes of the International Classification of Diseases, 10th revision: C18, C19,
C20, C21, D010–D014, D12. The data analysed included annual patient numbers
according to age groups and sex, prevalence of care utilisation per 100 000
population, and annual health insurance costs for all types of care and all
cancer types. Results: In 2018, NHIFA spent 21.7 billion HUF
(80.2 million USD, 68.0 million EUR) on the treatment of colorectal cancer.
58.0% of the costs was spent on acute inpatient care. Regarding total costs, the
highest costs were found in the 65–74 age group in both men (4.98 billion HUF)
and women (3.25 billion HUF). The highest patient numbers were in outpatient
care: 88 134 patients, general practice care (55 324 patients) and CT, MRI
(28 426 patients). The annual health care treatment cost per patient was 1.206
million HUF (4463 USD/3782 EUR) in men and 1.260 million HUF (4661 USD/3950 EUR)
in women. Conclusion: Acute inpatient care, including the costs
of oncotherapeutic pharmaceuticals, was found to be the major cost driver in
Hungary. Orv Hetil. 2021; 162(Suppl 1): 14–21.